**รายงานการประชุมคณะผู้บริหารและหัวหน้าส่วนงานเทศบาลนครขอนแก่น**

**ครั้งที่ 6/ 2559**

**วันที่ 29 สิงหาคม 2559 เวลา 13.30 น.**

**ณ ห้องประชุมนครเป็งจาล อาคารป้องกัน ชั้น 2 เทศบาลนครขอนแก่น**

**----------------------------------------**

ผู้เข้าประชุม

1. นายธีระศักดิ์ ฑีฆายุพันธุ์ นายกเทศมนตรีนครขอนแก่น ประธานที่ประชุม
2. นายจุลนพ ทองโสภิต รองนายกเทศมนตรีนครขอนแก่น
3. นายสวัสดิ์ วันทมาตย์ รองปลัดเทศบาลนครขอนแก่น
4. นางรุ่ง วิศิษฐารักษ์ ผู้อำนวยการสำนักการคลัง
5. นางเบญญาภา พัชรพิบูลชัย ผู้อำนวยการส่วนบริหารการคลัง
6. นายยินชัย อานันทนสกุล ผู้อำนวยการสำนักการช่าง
7. นายทศพล วงศ์อาษา ผู้อำนวยการส่วนสุขาภิบาลฯ
8. นายอภิชาติ วิศิษฐารักษ์ ผู้อำนวยการส่วนควบคุมการก่อสร้างฯ
9. นางสาวศิริกัลยา โพธิจันทร์ ผู้อำนวยการสำนักการสาธารณสุขฯ
10. นายทัศนัย ประจวบมอญ ผู้อำนวยการส่วนส่งเสริมการสาธารณสุขฯ
11. นายจรูญ โชติประดับ รองผู้อำนวยการสำนักการศึกษา
12. นางวรพรรณ ธุลีจันทร์ ผู้อำนวยการกองวิชาการและแผนงาน
13. นางสุรางค์ พาน้อย ผู้อำนวยการสำนักการสวัสดิการสังคม
14. นางวทัญญุตา ธวัชโชติ ผู้อำนวยการส่วนสังคมสงเคราะห์
15. นางภัทรวดี ปรินแคน ผู้อำนวยการส่วนพัฒนาชุมชน
16. นางวิไลวรรณ สาธิตสมิตพงษ์ รองผู้อำนวยการสถานศึกษา รร.ท.สวนสนุก
17. นายชูเกียรติ เหลืองอุบล ผู้อำนวยการสถานศึกษา รร.ท.วัดกลาง
18. นายสันตีรณะ นามวงษา รองผู้อำนวยการสถานศึกษา รร.ท.วัดกลาง
19. นางยุภาพร โฆษิตพิมาณเวช รองผู้อำนวยการสถานศึกษา รร.ท.วัดกลาง
20. นางวาสนา แม้นญาติ ผู้อำนวยการสถานศึกษา รร.ท.คุ้มหนองคู
21. นางสาวชุตินธร หัตพนม รองผู้อำนวยการสถานศึกษา รร.ท.คุ้มหนองคู
22. นายทวีศักดิ์ พรมมงคล รองผู้อำนวยการสถานศึกษา รร.ท.บ้านโนนทัน
23. นายประชารัตน์ โนนทนวงษ์ รองผู้อำนวยการสถานศึกษา รร.ท.บ้านหนองใหญ่
24. นางสาวศุภยาพิศย์ เปมิยะวงษา รองผู้อำนวยการสถานศึกษา รร.ท.บ้านหนองใหญ่
25. นางสาวสมหวัง รอดไธสง รองผู้อำนวยการสถานศึกษา รร.ท.บ้านโนนหนองวัด
26. นางสาววัชรา ภักดียิ่ง ผู้อำนวยการสถานศึกษา รร.ท.บ้านโนนชัย
27. นายกมลพงษ์ ทองดีนอก รองผู้อำนวยการสถานศึกษา รร.ท.บ้านหนองแวง
28. นายยุทธศักดิ์ ไชยศรีหา รองผู้อำนวยการสถานศึกษา รร.ท.บ้านศรีฐาน
29. นางสาวสายสุดา ฤทธิยงค์ รองผู้อำนวยการสถานศึกษา รร.ท.บ้านศรีฐาน
30. นายสุนทร แก้วสุพรรณ ผู้จัดการสถานธนานุบาล แห่งที่ 1
31. นางสุวิมล วิดแมน ผู้จัดการสถานธนานุบาล แห่งที่ 2
32. นางสาวอมรา โกศลสุรภูมิ หัวหน้าฝ่ายการประชุมและกิจการสภา
33. นางดลฤดี ประจักษ์เมือง หัวหน้าฝ่ายอำนวยการ
34. นางนวลจันทร์ พงษ์เพียจันทร์ หัวหน้าฝ่ายสำนักเลขานุการฯ
35. นางนงนุช ศรีวรกุล หัวหน้าฝ่ายบริหารงานทั่วไป
36. นายวินัย ศุภรัตน์ภิญโญ รักษาการหัวหน้าฝ่ายทะเบียนราษฎรฯ
37. นางนุชนภา ขันธ์เครือ หัวหน้าฝ่ายส่งเสริมการมีส่วนร่วมฯ
38. นายพศวัต ธรรมวงศา หัวหน้าฝ่ายปกครองและหัวหน้าฝ่ายขนส่งฯ
39. นายอนิรุตติ์ งามโรจน์ หัวหน้างานระบบความปลอดภัย
40. นายโยธิน อุทัยแสน หัวหน้างานป้องกันและระงับอัคคีภัย
41. นางสาวกาญจนา สอนสูงเนิน นักทรัพยากรบุคคลชำนาญการ
42. จ่าเอกนิตินัย แก้ววิเศษ เจ้าพนักงานงานเทศกิจปฏิบัติการ
43. นายทวีทรัพย์ ลอยนอก นิติกรชำนาญการ
44. นายบุญคง ภูน้ำเงิน เจ้าพนักงานป้องกันและบรรเทาสาธารณภัยชำนาญงาน
45. นายอนุชา ออกประเสริฐ เจ้าพนักงานป้องกันและบรรเทาสาธารณภัยชำนาญงาน
46. จ่าสิบเอกสันต์ ศรีโนนชัย เจ้าพนักงานป้องกันและบรรเทาสาธารณภัยชำนาญงาน
47. นายเอนก โรงชัยภูมิ เจ้าพนักงานป้องกันและบรรเทาสาธารณภัยชำนาญงาน
48. นายสนิทด้า นันบุญมา เจ้าพนักงานป้องกันและบรรเทาสาธารณภัยชำนาญงาน
49. ว่าที่ ร.ต. อาทิตย์ พรหมศิริ เจ้าพนักงานป้องกันและบรรเทาสาธารณภัยชำนาญงาน
50. นางบุหงา ตราชู นักวิเคราะห์นโยบายและแผนปฏิบัติการ
51. นางสุกัลยา บริบูรณ์ นักวิชาการเงินและบัญชีปฏิบัติการ
52. นางฐิติญาพัณ พีระธันยากานต์ นักจัดการงานทั่วไปปฏิบัติการ
53. นายยศศักดิ์ สกุลพานิช เจ้าพนักงานธุรการปฏิบัติงาน
54. นางวิภาวดี เตียวยืนยง เจ้าพนักงานธุรการปฏิบัติงาน
55. นายภูริวัตน์ แหลมทอง หัวหน้าฝ่ายวิชาการและแผนงาน
56. นางสกาวรัตน์ นันบุญมา รักษาการหัวหน้าฝ่ายอำนวยการ
57. นางพิมพ์ศิริ ศรีโนนชัย หัวหน้าฝ่ายสถิติการคลัง
58. นางดรุณี อ่อนน้อย หัวหน้าฝ่ายพัสดุและทะเบียนทรัพย์สิน
59. นางนัชชา ศรีโนนชัย หัวหน้าฝ่ายพัฒนารายได้
60. นางผกาสร ไขกัณหา หัวหน้าฝ่ายผลประโยชน์ฯ
61. นางอนรรฆอร พรมมี หัวหน้าฝ่ายระเบียบการคลัง
62. จ.อ.จักราวุธ ลุสมบัติ เจ้าพนักงานธุรการชำนาญงาน
63. นายสุเมธ ปัตะโน นักวิชาการจัดเก็บรายได้ชำนาญงาน
64. นางภควดี ศรีอุดร นักวิชาการจัดเก็บรายได้ปฏิบัติการ
65. นางอัศรา ไชยนิลวงศ์ นักวิเคราะห์นโยบายและแผนชำนาญการ
66. นางสาวพูลทรัพย์ ศรีเศษ นักวิชาการคลังชำนาญการ
67. นางทัศนันท์ ศรีจันทร์หล้า เจ้าพนักงานธุรการชำนาญงาน
68. นางพีชญา ปานเหลือ เจ้าพนักงานการเงินและบัญชีชำนาญงาน
69. นางปิยะนุช ปัญจพรรค์ หัวหน้าฝ่ายจัดการคุณภาพน้ำ
70. นายยุติธรรม น้อยสุวรรณ หัวหน้าฝ่ายควบคุมอาคารและผังเมือง
71. นายชวลิต หงส์ยนต์ นักวิชาการสุขาภิบาลชำนาญการพิเศษ
72. นายนาวิน บึงไกร นายช่างโยธาอาวุโส
73. นางสาวจิรานิตย์ อรรคนิตย์ หัวหน้าฝ่ายบริหารงานทั่วไป
74. นางวิลาสินี สมานชาติ รักษาการหัวหน้าฝ่ายส่งเสริมสุขภาพ
75. นายสุวิทย์ อันอาษา รักษาการหัวหน้าฝ่ายบริการสิ่งแวดล้อม
76. นางภคอร ทองสุข รักษาการหัวหน้าฝ่ายป้องกันและควบคุมโรค
77. นางสาววนารัตน์ คงคำ พยาบาลวิชาชีพ
78. นางฉวีวรรณ อนุชาติ พยาบาลวิชาชีพ
79. นางสาวบุษบง ไชยวงษา พยาบาลวิชาชีพ
80. นางสาวสุธิดา อิสระ หัวหน้างานป้องกันโรคติดต่อ
81. นางปิยรัตน์ โชติจิตร์ หัวหน้างานป้องกันปัญหายาเสพติด
82. ภญ.เสาวลักษณ์ ตั้งตระกูล เภสัชกรชำนาญการพิเศษ
83. นายเดชา สิทธิกล สัตวแพทย์อาวุโส
84. นายเกียรติระกรานต์ นวลบุญมา นักวิชาการสุขาภิบาลปฏิบัติการ
85. นางสาวสุขกัญญา ช่อมะลิ นักวิชาการสุขาภิบาลปฏิบัติการ
86. นางสาวพุศรา บริกูล นักวิชาการสุขาภิบาลปฏิบัติการ
87. นางวรรณภา เกียงแก้ว นักวิชาการสุขาภิบาลปฏิบัติการ
88. นางสาวพิมพ์ศิริ พิมพ์อุบล นักวิชาการสุขาภิบาลปฏิบัติการ
89. นางสาวจารุณี บุญไชย นักวิชาการสุขาภิบาลปฏิบัติการ
90. นายเดชาชัช สายเมธางกุร นักวิชาการสุขาภิบาลปฏิบัติการ
91. นางสุทธาทิพย์ เนตรอริยทรัพย์ เจ้าพนักงานสาธารณสุขชำนาญงาน
92. นางพรประภา ลิมานนท์ เจ้าพนักงานการเงินและบัญชีชำนาญ
93. นางดวงนภา สกุลพานิช เจ้าพนักงานธุรการชำนาญงาน
94. นางนภกช สาคร รักษาการหัวหน้าฝ่ายแผนงานและโครงการ
95. นางสุจิตรา เกียรติบุญสนอง หัวหน้าฝ่ายส่งเสริมศาสนาฯ
96. นายศรัณย์ เปานาเรียง หัวหน้าฝ่ายการศึกษานอกระบบ
97. นางวิจิตรา เพิ่มพูล นักวิชาการศึกษาชำนาญการ
98. นางสุดารัตน์ อนุศักดากุล เจ้าพนักงานธุรการชำนาญงาน
99. นางสาวณฐมน ฉายถวิล นักงิชการศึกษาชำนาญการ
100. นางวญาภรณ์ โหน่งจันดี นักวิชาการศึกษาปฏิบัติการ
101. นางสาวหนึ่งน้อง ร่มเย็น นักวิชาการเงินและบัญชีปฏิบัติการ
102. นางอินทิรา ฆารเจริญ หัวหน้าฝ่ายบริการและเผยแพร่วิชาการ
103. นางสาวฐิติรัตน์ ศิริชานนท์ รักษาการหัวหน้าฝ่ายนิติการ
104. นายกาญจน์ วันนุประธรรม หัวหน้าฝ่ายสถิติข้อมูลและสารสนเทศ
105. นางศิริวรรณ ตั้งใจตรง นักประชาสัมพันธ์ชำนาญการ
106. นางอัศรา เอกวิเศษ หัวหน้าฝ่ายพัฒนาชุมชน
107. นายเฉลิมภพ คงกุทอง หัวหน้าฝ่ายส่งเสริมสวัสดิการสังคม
108. นายสาธิต สงวนทรัพย์ หัวหน้าฝ่ายสังคมสงเคราะห์
109. นายประจวบ สารกูล นักพัฒนาชุมชนชำนาญการ
110. นายกิมมี้ หร่องบุตรศรี นักพัฒนาชุมชนชำนาญการ
111. นายอนุชิต ผลแก้ว นักพัฒนาชุมชนชำนาญการ
112. นายเศรษฐนัย ช่วงชิต เจ้าพนักงานพัฒนาชุมชนปฏิบัติงาน
113. นางสาวจันทร์ทิพย์ ชาญณัฐวัตศ์ นักพัฒนาชุมชนปฏิบัติการ
114. นางสาวจิรา เนาวโรจน์ นักพัฒนาชุมชนปฏิบัติการ
115. นางสาวกฤษณา ทัพซ้าย นักพัฒนาชุมชนปฏิบัติการ
116. นายสัญญา มัครินทร์ ครูโรงเรียนเทศบาลบ้านโนนชัย

เมื่อที่ประชุมพร้อม นายธีระศักดิ์ ฑีฆายุพันธุ์ นายกเทศมนตรีนครขอนแก่น ประธานที่ประชุมกล่าวเปิดการประชุมและดำเนินการประชุมดังนี้.-

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

พันธกิจ ยุทธศาสตร์ วิสัยทัศน์ และความเป็นสากลที่เป็นกลิ่นอายของเทศบาลนครขอนแก่น โดยเน้นคนเป็นสำคัญ แต่พอจะหยิบจับเอาความเป็นสากลเข้ามาเปรียบเทียบ แต่ก่อนหน้านั้นก็หาเกณฑ์ไม่เจอ จนกระทั่งล่าสุด กระทรวง ICT ก็จะเลือกจังหวัดขอนแก่น เป็นจังหวัดที่ 3 ในเรื่องของเมืองที่จะเป็น Smart City ต่อจากจังหวัดภูเก็ต จังหวัดเชียงใหม่ และจังหวัดขอนแก่น ในความเป็น Smart City สำหรับเราไม่ใช่การเริ่มต้นใหม่ เราเพียงแต่จำแนกบทบาท ตามพันธกิจเดิมและอิงกับความเป็น Smart City ซึ่งเป็นเกณฑ์สากล มี 6 Smart ผมก็ว่านิ่งในระดับหนึ่งแล้ว ก็จัดเรียงลำดับได้แก่ 1.) Smart People 2.) Smart Living 3.) Smart Environment 4.) Smart Economy 5.) Smart Mobility และ 6.) Smart Governance

1.) Smart People พูดถึงการเสริมสร้างความเข้มแข็งภาคประชาชน ภายใต้แนวคิดของพวกเราเดิม ให้ประชาชนมีความเข้มแข็ง มีส่วนร่วมตรวจสอบการทำงาน หรือแม้กระทั่งประชาชนมีความเข้มแข็งที่จะลุกขึ้นมาทำบางสิ่งบางอย่างที่ประชาชนทำได้ดีเท่าหรือดีกว่า พอเอามาเข้ากับของเราก็ไม่มีอะไรแปลกใหม่เพียงแต่ทำให้เป็นสากล ผ่านโครงการต่าง ๆ ที่เราทำไม่ว่าจะเป็นเทศบาลเล็กในเทศบาลใหญ่ สภาเมือง ตอนนี้เรามีกิจกรรมเรื่องเมืองพิเศษ ก็มี Smart City และมีอาสาSmart ซึ่งเข้ามามีส่วนร่วมในการทดลองทำเป็นการต่อยอดจากสภาเมือง อธิบายเข้าใจง่ายฯ สภาเมืองในอดีต เทศบาลจะทำอะไรที่มีผลกระทบผู้มีส่วนได้ส่วนเสีย เราจะเปิดสภาเมืองให้ประชาชนมามีส่วนร่วมในการรับรู้และร่วมตรวจสอบ และสภาเมืองก็จะทำหน้าที่การตัดสินใจว่ารับหรือไม่รับ นั่นก็ยังเป็นรูปแบบเดิมของสภาเมือง โดยมีหลักการก็คือฟังเสียงส่วนใหญ่เคารพเสียงส่วนน้อย การต่อยอดของสภาเมืองแปลว่าแทนที่เทศบาลจะไปคิดแทน จะทำอะไรก็ถามทุกเรื่อง ในบางเรื่องราวประชาชนก็จะมีส่วนที่แสดงความรู้ความสามารถกับเราได้ การต่อยอดเมืองพิเศษจนกระทั่งกลายเป็น Smart City เราก็มีกระบวนการเอาประชาชนภาคส่วนต่างๆ ทั้งหมด และเปิดเวที 8 เวทีและตกผลึกออกมาเป็น 43 นวัตกรรม และเราก็ออกไป Work Shop จัดหมวดหมู่และเลือกบางสิ่งบางอย่างเอามาเป็นตัวนำร่อง แล้วก็เอาเข้าไปในสภาเมืองก็คือมี 3 ด้านคือ มีการจราจรเชิงสร้างสรรค์ เศรษฐกิจ เชิงสร้างสรรค์ พื้นที่เชิงสร้างสรรค์ แทนที่จะบอกว่าทำกิจกรรมอะไรเอาด้านนี้เข้าสภาเมือง เมื่อสภาเมืองเห็นชอบ สภาเมืองก็เสนอแต่งตั้งตัวแทน ซึ่งเป็นกลุ่มอาสา Smart มาพัฒนาโครงการกิจกรรม ด้านจราจรเชิงสร้างสรรค์ ควรจะประกอบด้วยกิจกรรมอะไร โครงการใด เศรษฐกิจเชิงสร้างสรรค์ อะไรเป็นการส่งเสริมด้านเศรษฐกิจ โดยเฉพาะอย่างยิ่งพูดถึงการสร้างสรรค์ที่ใช้นวัตกรรมเทคโนโลยีประชาชนมีความสุข พื้นที่เชิงสร้างสรรค์มีพื้นที่ดี ๆ ให้คนหลากหลายวัย หลากหลายกลุ่ม มีพื้นที่ที่จะแสดงออกทำกิจกรรมร่วมกันแม้กระทั่งกิจกรรมเชิงสันทนาการ ดังนั้นในหมวดของ Smart People มันเป็นสไตล์ของเทศบาลฯ เรา คือเราเน้นเรื่องคนเป็นตัวตั้ง

2.) Smart Living ความน่าอยู่อย่างยั่งยืน มีด้านสุขภาพ การศึกษา สังคม คำเดิม ๆ ที่เราใช้คือ “การพัฒนาคุณภาพชีวิต” แต่คำใหม่ที่เราจะเพิ่มขึ้นคือ “การยกระดับคุณภาพชีวิต” Smart City หลักคิดแบบคร่าวๆ ก็คือการใช้ระบบเทคโนโลยี มาเพื่อให้เกิดความสะดวกสบาย ปลอดภัย ภายใต้วิถีชีวิตที่มีความสุข โดยการใช้ทรัพยากรที่มีประสิทธิภาพและใส่ใจสิ่งแวดล้อม แน่นอนเราก็ยังหนีไม่พ้นเทคโนโลยีซึ่งอยู่กับวิถีชีวิตไปแล้ว เคยคิดจะทำที่เขาพูดถึงแต่ก่อนเป็นอะไร ปัจจุบันเป็นอะไรเอาง่าย ๆ ก็พอผมว่าชีวิตตอนนี้30% ที่เราเกี่ยวข้องกับเทคโนโลยี จนตอนนี้เขาใช้คำว่า Internet of Things แปลเป็นไทยก็คือ สภาพแวดล้อมอันประกอบด้วยสรรพสิ่งที่สามารถสื่อสารและเชื่อมต่อกันได้โดยการสื่อสารทั้งแบบใช้สายและไร้สาย วันที่ผมไปสัมมนาเรื่อง Smart City ก่อนหน้าผมเขาเป็นผู้บริหารของเขาพูดเพิ่มขึ้นมาก็คือ Internet of Things แต่เขากำลังแตกออกมาเพิ่มเป็น Internet of Something อินเตอร์เน็ตของบางสิ่งบางอย่าง เช่น เขากำลังพูดถึงเรื่องกลุ่มลุ่มแม่น้ำโขง การทำเรื่องวิถีชีวิตที่สะดวก Startup Internet of Things วันนั้นวีดีโอที่เขาฉายให้ดูก็คือบริษัทฟิกซี่ รวบรวมช่างสารพัดช่างมาอยู่ใน Application ของเขา ใครอยากได้ช่างทำหลังคาบ้าน ช่างปูน ช่างไม้ ช่างไฟฟ้า ห้องน้ำ ซ่อมสารพัดชนิดเขามีช่างกันหมดเลย และมีการจัดเกรดดาวด้วย Uber Startup ก็คือการทำธุรกิจด้านบริการแท็กซี่ อีกกลุ่มหนึ่งก็ไปเอาช่องว่างที่มีอยู่คนไปซื้อคอนโด ซื้อบ้านทั้งตากอากาศและในเมือง และก็ทิ้งว่างเอาไว้ไม่ได้ใช้ประโยชน์ เขาก็มาเติมเต็มในเรื่องนี้เลย ถ้าคุณอยากได้รายได้ คุณมาสมัครกับเขา คุณจะไปเที่ยวระยองก็มีกลุ่มบ้านแบบนี้ไว้รองรับ เจ้าของบ้านช่วงที่ตัวเองไม่ไปอยู่ก็ได้รายได้ บริษัทได้ส่วนต่าง คนไปเที่ยวก็ได้พักอยู่คอนโด เลือกเอาตามกำลังทรัพย์ที่มี ดังนั้นพวกแบบนี้ก็เป็น Internet of Things ถ้าแปลเป็นระบบ ก็คือระบบเทคโนโลยีที่เชื่อมต่ออุปกรณ์เครื่องมือเครื่องใช้โดยเป็นระบบเครือข่าย ยกตัวอย่างเช่นในห้องนี้มีกลุ่มคอมพิวเตอร์ชุดหนึ่งเทศบาล ฯ หรือ อบจ. มีกลุ่มระบบคอมพิวเตอร์ชุดหนึ่ง ทั้งหมดมันเชื่อมกันเป็นเครือข่าย Internet of Things อะไรก็อินเตอร์เน็ตหมดแล้ว ที่เล่าตัวนี้เป็นเพียงแค่พื้นฐานว่ากำลังพูดถึงเรื่องของ Smart City

3.) Smart Environment คือ เมืองที่ประหยัดพลังงาน Green Building หรือการลดการใช้พลังงาน ลดการปล่อยก๊าชเรือนกระจก เช่น Low Carbon City โครงการคนขอนแก่นหัวใจไร้มลพิษ (Khon Kaen Low Carbon City) โรงงานกำจัดขยะแปรรูปเป็นพลังงานไฟฟ้า และการก่อสร้างสถานีบำบัดน้ำเสียแห่งที่ 2

4.) Smart Economy ก็จะเป็นทิศทางในการเห็นองค์กรเราชัดขึ้น ในอดีตการปกครองส่วนท้องถิ่นน้อยมาก ที่จะพูดถึงเรื่องการส่งเสริมเศรษฐกิจเมือง เรามีวิสัยทัศน์ตั้งแต่อดีตนายกฯ พีระพล ก็คือส่งเสริมพัฒนาทางด้านเศรษฐกิจ ตอนนี้เราเติมขึ้นมาอีกคำหนึ่งก็คือส่งเสริมเศรษฐกิจเมือง ภายใต้อะไรซึ่งตอนนี้เรากำลังตกผลึกให้ได้ เช่น เศรษฐกิจในระดับมหภาค การจัด Event City และการทำ Mice City พวกนี้ส่งเสริมเศรษฐกิจเมือง เศรษฐกิจในระดับปานกลาง ก็หยิบเอาเรื่องของตลาดทั้งหลายที่เราดูแล ได้แก่ ตลาดสดเทศบาล 1 – 3 ตลาดโต้รุ่งรื่นรมย์ ตลาดชุมชนสี่มุมเมือง ตลาดออจิระ ตลาดโต้รุ่งร่วมจิตร ตลาดกรีนมาร์เกต ตลาดบึงแก่นนคร ถนนฅนเดิน และตลาดบางลำภู (ซึ่งเราให้คนอื่นเช่า) รวมเป็น 11 ตลาด ส่งผลกับเศรษฐกิจเงินสะพัดในเมืองมากมายมหาศาล เพียงแค่มีการบริหารจัดการ มีการไปปรับปรุงให้ตลาดเหล่านี้สามารถที่จะเอื้อในการประกอบอาชีพ เป็นช่องทางอีกช่องทางหนึ่งในการส่งเสริมเศรษฐกิจเมือง และพัฒนาการเรื่องนี้มีการต่อยอดที่เราไปทำ Work Shop ที่เขาใหญ่โดยมหาวิทยาลัยศิลปากร เข้ามาทำในรายละเอียดให้ เรากำลังพูดถึงการพัฒนาตลาด โดยใช้แนวคิดเรื่อง Low Carbon กลุ่มพื้นที่ตลาด กลุ่มพื้นที่ธุรกิจสำคัญของเมือง กลุ่มพื้นที่สาธารณะเช่นบึงแก่นนคร แนวคิดเรื่องการพัฒนา โดยยังมีแนวคิดเรื่อง Low Carbon เป็นตัวจับแต่เน้นความยั่งยืน แต่ก่อนเราออกแบบก็จะพูดแต่แบบอาคาร แต่วิธีคิดคือความเชื่อมโยงระหว่างตลาดบางลำภู ตลาดโบ้เบ้ ตลาดสดเทศบาล 1 ทางเชื่อมเป็นอย่างไร มีพื้นที่สีเขียวหรือไม่ ระบบการจัดการ ระบบพลังงาน ระบบสิ่งแวดล้อมจะเป็นยังไง เอาระบบเหล่านี้เข้ามาเชื่อมกันหมด ดังนั้นในส่วนของ Smart Economy ที่เราพูดถึงก็คือจะเป็นการส่งเสริมเศรษฐกิจเมือง แบบฉลาด แบบสมาร์ท หรือแบบอัจริยะเป็นต้น และเศรษฐกิจระดับล่าง เช่น โครงการกองทุนตั้งตัว เราจะส่งเสริมธุรกิจทางด้าน Startup และเศรษฐกิจเชิงสร้างสรรค์ด้วย

### 5.) Smart Mobility ก็คือระบบขนส่งมวลชนสาธารณะ วันนี้มีความคืบหน้าไปเยอะมาก่อนหน้านี้[สำนักงานนโยบายและแผนการขนส่งและจราจร](http://www.mot.go.th/about.html?id=12) (สนข.) ก็รู้สึกแปลกๆ ทำ BRT แล้วมีกลุ่มเอกชนมาพูดว่าจะลงทุนก็มาสงสัยว่าเราเอื้อเอกชนไหม จนถึงวันนี้ทุกอย่างคลี่คลายหมดแล้วและก็เข้าใจ มีมติให้ศึกษาระบบขนส่งมวลชนรถไฟฟ้าระบบรางเบาสายเหนือ-ใต้ หรือ LRT ปลายปีนี้น่าจะเสร็จ ต้นปีก็เสนอคณะกรรมการจัดระบบการจราจรทางบก (คจร.) เมื่ออนุมัติก็เข้าคณะรัฐมนตรี เมื่อคณะรัฐมนตรีอนุมัติก็สามารถดำเนินการได้ เป็นโครงการแรกที่สามารถเดินหน้าได้เนื่องจากใช้ทุนของเอกชน ถ้าโครงการใดที่รอเงินพึ่งรัฐจะยาก ดังนั้น Smart Mobility วันนี้เทศบาล 5 เทศบาลทำหนังสือขออนุมัติจัดตั้ง ได้พบอธิบดีกรมส่งเสริมการปกครองท้องถิ่นแล้ว มีการปรับรายละเอียด โดยมอบทางท่านปลัดเทศบาลฯ ผอ.ธวัชชัย และทีมงานที่เกี่ยวข้องเพื่อปรับเอกสารในรายละเอียด เพื่อจะส่งกลับไปอีกครั้งหนึ่งเป็นคำตอบที่เขาต้องการ ภาคเอกชนเตรียมตัวเรียบร้อยแล้ว สนข. ก็รอผลการศึกษาแล้วเสร็จ และมีการล็อบบี้เพื่อให้สามารถดำเนินการต่อได้ ถ้าไม่มีอะไรผิดพลาดกลางปีหน้าอย่างเร็วก็เริ่มตั้งเสาเข็มได้แล้ว ถ้าอย่างช้าก็ปลายปีหน้า

6.) Smart Governance ก็คือการบริหารจัดการแบบอัจฉริยะ โดยใช้ระบบเทคโนโลยีเข้ามาช่วย รวมกับการปรับองค์กรเข้ามาเป็นธรรมาภิบาล เราพัฒนาหลายเรื่องในการพัฒนาบุคลากร เพื่อพัฒนาทักษะความรู้เฉพาะด้าน จนกระทั่งองค์กรมีความพร้อมในระดับหนึ่ง เราก็ประกาศปีแห่งการบริการมาตรฐานอย่างมืออาชีพ บทพิสูจน์ความสำเร็จก็คือในปีที่ผ่านมาได้รับรางวัลสำนักทะเบียนดีเด่น ชนะเลิศอันดับ 1 ของประเทศไทยที่รอมานาน อปพร.พัฒนาตัวเองจนกระทั่งได้รับรางวัล 3 ปีซ้อน ตอนนี้อปพร. นอกจากทำงานแล้วทำอะไร รับแขกเยอะแยะไปหมด การต่อยอดปีแห่งการบริการตอนนี้ ปีต่อไปก็จะเตรียมการและตั้งคณะทำงานและมอบรองนายกฯ จุลนพกับรองนายกฯ ชัชวาล โดยรองนายกฯ ชัชวาล คุมกองวิชาการและแผนงาน รองนายกฯ จุลนพ มีพื้นฐานด้าน ICT และเอาศูนย์ ICT เข้ามาร่วมจะพัฒนาเป็นเทศบาลDigital แปลว่า พัฒนาระบบอยู่ 2 ระบบคือ 1.) ระบบการให้บริการ 2.) ระบบการบริหาร สารสนเทศการให้บริการและสารสนเทศด้านการบริหาร การบริการมีแบบใด ยกตัวอย่างวันนั้นเห็นสำนักการคลัง โพสมี Application ของสำนักการคลัง เรื่องการจดทะเบียนพาณิชย์ สำนักการช่าง กองวิชาการและแผนงาน สำนักปลัดเทศบาล มีไหม มีตัวอย่างที่คุณอินทิรา ถ่ายสำเนาหนังสือให้ผมเรื่อง Smart City มันจะมี Dashboard จะเป็น Board ขึ้นมาในคอมพิวเตอร์ สภาพภูมิอากาศวันนี้เป็นแบบนี้ เตือนเรื่องฝนตก มีแดดออก มีพายุหรือไม่ อีกจอเล็กจอหนึ่งระบบการให้บริการคุณจะร้องเรียนเรื่องอะไรคุณอยากจะมาติดต่อเรื่องอะไร สำนักทะเบียน ฯ สำนักการคลัง สำนักการช่าง วันนี้เรายังแยกส่วน แต่สักวันหนึ่งถ้าเราไม่ทำอะไรเลยเราจะล้าหลังขณะที่เราบอกว่าเราแน่ แต่หน่วยงานอื่นไปไกลแล้วเขา One Stop Service เขาทำได้จริง แต่เทศบาลนครขอนแก่นเราทำไม่ได้จริง จะมีโต๊ะเดียว แต่เขียนทุกกอง/สำนัก โต๊ะละแผ่นแบบนี้เขาไม่เรียกว่า One Stop Service สมมุติ Dashboard มันเป็นช่องคุณเข้าไปเรื่องบริการอะไรที่เกี่ยวกับอาคารโครงสร้างพื้นฐาน การให้บริการประกอบด้วยอะไร งานทะเบียนราษฎร์ การจดทะเบียน จัดทำคำร้องภาษี มีช่องทางเหล่านี้เสร็จ สามารถชำระภาษีผ่านอินเตอร์เน็ตได้ มันยากเกินไปไหมวันนี้ที่ผมเล่าให้ท่านฟัง ธนาคารเริ่มหยุดขยายสาขา ธนาคารที่มีพื้นที่กว้างเริ่มรู้สึกผิดเพราะเป็นต้นทุนของค่าบริการ สำนักงานเยอะแต่คนเริ่มมาติดต่อน้อย ไม่ค่อยมีใครหอบเงินสดและถอนเงินสด ทุกอย่างเป็น E-Banking หมด สำนักงานมากก็เปลืองไฟเปลืองพลังงานมีค่าใช้จ่ายเป็นต้นทุน ถ้าเทศบาล Digital ก็เหมือนกับบางอย่าง ไม่ต้องมาที่เทศบาลฯ ที่จอดรถก็ไม่มี ต่อคิวรอนานช้า บางอย่างผ่านระบบอินเตอร์เน็ตของเราได้ เรื่องพวกนี้จะค่อยๆพัฒนา แต่ผมอยากให้คุณอินทิราถ่ายสำเนาเอกสารนาน มากแล้วที่ไม่เคยอ่านหนังสือวิชาการหนาขนาดนี้ แล้วจบภายในชั่วโมงกว่า เอาสำเนาชุดนั้นให้หัวหน้าส่วนการงานทุกคนรวมถึงผู้อำนวยการสถานศึกษา ฝ่ายที่สนใจไปขอ Copy กับคุณอินทิรา เอาไปอ่านในนั้นจะมีอยู่ 2 หน้า หน้าหนึ่งพูดถึงสารสนเทศการให้บริการ มีตัวอย่าง Dashboard ของต่างประเทศ การให้บริการแบบใดประชาชนมาถึงแล้ว หรือไม่มาก็ดูที่บ้านก็มีจอต่างๆ ให้ ที่จะเข้าถึงเทศบาลฯ ไม่ต้องเอาตัวมา บ้านเมืองที่รถติด เรื่องการบริการทั้งหน่วยงานของรัฐและเอกชนไม่ต้องเดินออกจากบ้าน ผ่าน Internet of Things มีการใช้ Smart Phone ต่อไปนี้ถ้าจะจ่ายภาษีท้องถิ่นจะมีโหลด Application แบบนี้ มีการติดต่อประสานในการทำเอกสารร่วม มีการทำข้อตกลงร่วมกันตั้งแต่ครั้งแรก หรือการทำข้อตกลงจาก Internet ร่วมกันตั้งแต่ครั้งแรก จากนั้นจะให้บริการแบบใด ให้ตัดเงินที่บัญชีไหนอย่างไง ถ้าตัวเลขของการประเมินภาษีเป็นเท่านี้ ยอมรับตัวเลขนี้ไปแล้ว ต่อไปผ่านระบบนี้ก็จะเป็นแบบนี้ชำระค่าธรรมเนียมก็ไม่ต้องเดินมา ชำระเสร็จแล้วส่งใบเสร็จหรือใบอนุญาตต่างๆ ทางไปรษณีย์ให้เขารอรับที่บ้าน Smart Governance เราจะทำเป็น เทศบาล Digital

ดังนั้นวาระประธานแจ้งให้ทราบ จะมีการตั้งคณะทำงานเรื่องเทศบาล Digital เราหนีไม่พ้นเรื่องนี้ ไม่ใช่เป็นกระแส แต่เป็นโลกใหม่ที่เราจะต้องหันหน้าไปเผชิญกับมัน อันดับแรกฝากภารกิจไว้ที่กองวิชาการและแผนงาน ผอ.วรพรรณ ทำร่างคำสั่งแต่งตั้งให้ทำการประชุมที่ผมให้นโยบายครั้งแรกแล้ว แต่ละคนก็ไปพัฒนาบางเรื่องที่ไม่รู้ หาผู้รู้คือนักวิชาการผู้ทรงคุณวุฒิเข้ามาช่วย ไม่มีใครรู้ทุกเรื่องในโลกนี้ อันไหนมีใครเชี่ยวชาญตรงไหนไปดึงมา ล่าสุดได้พูดถึงการพัฒนาเว็ปไซต์ของกองวิชาการและแผนงาน เดิมทีจะไปจ้างมหาวิทยาลัย แต่คิดค่าจ้างแพงมาก แต่เรามีสำนักงานส่งเสริมอุตสาหกรรมซอฟต์แวร์แห่งชาติ (Sipa) เยอะมาก เราใช้เขาให้เป็นประโยชน์ ก็เป็นเรื่องที่ตั้งใจอยากจะให้ทุกท่านได้รับทราบ ผมจะพูดเรื่องนี้บ่อยๆ จนกว่าทุกท่านจะยอมรับ

**มติที่ประชุม** : **รับทราบและมอบผู้อำนวยการกองวิชาการและแผนงาน จัดทำร่างคำสั่งแต่งตั้งคณะทำงานเรื่อง เทศบาล Digital และเชิญนายกเทศมนตรีฯ เข้าร่วมประชุมเพื่อมอบนโยบายในครั้งแรก**

**ระเบียบวาระที่ 2 เรื่องรับรองรายงานการประชุม**

**2.1 รายงานการประชุม ครั้งที่ 5/2559 เมื่อวันที่ 25 กรกฎาคม 2559**

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

รายงานการประชุมในหน้า 6 กรณี ผอ.อภิชาติ ความก้าวหน้ารถไฟรางคู่ปรับปรุงสถาณีรถไฟใหม่ ตอนนี้เราคุยกันเอาไว้ว่าฝากภารกิจที่สำนักการช่าง โดยผอ.ยินชัย ผอ.อภิชาติ ผอ.ธวัชชัย รองนายกฯ ธวัชชัย เรื่องการปรับปรุงสวนรถไฟ ประเด็นก็คือจะตามแบบนี้เรื่อย ๆ ไม่จำเป็นต้องปรับปรุงใหญ่รื้อทั้งหมดปรับปรุงใหม่ทั้งหมดของเดิมอะไรที่ใช้ได้คงไว้ อะไรที่ดูแล้วไม่สวยก็ย้ายออกและเติมบางสิ่งบางอย่างเข้าไป เชิญครับ

**นายยินชัย อานันทนสกุล ผู้อำนวยการสำนักการช่าง**

เรื่องนี้ได้นำเรียนรองนายกฯ ธวัชชัย แล้วเห็นว่าคุณเข็มชาติเขาเคยเสนอจะปรับปรุง เขาเคยเสนอแบบมาแล้ว ตามที่นายกเทศมนตรีฯ สั่งผมไป ผมเตรียมแบบไว้แล้วแต่ใช้งบประมาณของเขา

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

แต่คนของเราก็ไม่เคยประสานไปที่เขา แบบออกมาเป็นราคาแบบนี้ ใช้งบประมาณเท่านี้ พอเขาพร้อมเสร็จเขาช่วยเงินเท่าไหร่ก็ว่ามาเหลือเท่าไหร่เราก็เติม เหลือกระบวนการแค่นี้เองครับท่าน ผอ.ยินชัย ช่วยประสานให้จบ ทำแบบให้เสร็จและเชิญเขามาประชุม ชอบไม่ชอบก็ปรับปรุงแก้ไข งบประมาณไหวไม่ไหว ขาดเหลืออะไรเติมใส่กันและดำเนินการให้แล้วเสร็จ เดิมทีเดือนตุลาคม 2559 นี้สมเด็จพระเทพรัตนราชสุดาฯ จะเสด็จฯ ก็อยากจะทำให้แล้วเสร็จ ลองทำดูเวลา 2 เดือน

มีการพูดถึงโรคมือเท้าปากตอนนี้ โรงเรียนสังกัดเทศบาล 11โรงเรียนมีไหม ไม่มีแล้วนะครับ เรื่อง จปฐ. ก็มีการนัดไปแล้ว การถ่ายโอนหอพัก Zero Waste เมื่อเช้าก็ได้พบปะไปแล้วหลายๆ องค์กรหลายๆ โรงเรียนให้ความร่วมมือดีมาก ฝากสำนักการสาธารณสุขฯ ดูแลต่อ ล่าสุดกรีนพีชเอเชียตะวันออกเฉียงใต้มาพบ มาชวนร่วมรณรงค์เรื่องมลภาวะฝุ่นละออง ที่จะร่วมก็มีจังหวัดเชียงใหม่ จังหวัดขอนแก่น จังหวัดกรุงเทพ และจังหวัดสงขลา วันที่ 16 ตุลาคม 2559 ผมให้ไปพบรองนายกฯ จุลนพ แล้ว และมอบภารกิจไว้ที่สำนักการสาธารณสุขฯ ในการทำรายละเอียดที่จะรณรงค์พร้อมกัน รณรงค์เพื่อเป้าหมายอะไร มีอยู่ 2 – 3 เป้าหมาย ตระหนัก มีจิตสำนึกและมากกว่านั้นก็จะมีคำถามจากประชาชนรณรงค์เสร็จ ไม่เห็นว่ารัฐจะเตรียมอะไรให้เขา แต่จังหวัดขอนแก่นสามารถพูดได้อยู่ 2 เรื่อง Shuttle Bus ให้ประชาชนเรียนรู้ในการลดการใช้รถยนต์ส่วนบุคคล มาใช้บริการ Shuttle Bus ที่สะดวกไม่แพงและตรงเวลา มีทั้ง Application และฝึกวินัยในตัวเอง ขึ้นรถเอาเงินหยอดเอง มีwi-fi มีแอร์เย็นๆ รถบางคันมีการยกคนพิการเข้าไปในรถได้ อนาคตก็จะมีขนส่งมวลชนสาธารณะ ซึ่งทางรองนายกฯ จุลนพ ก็รับไปแล้วเกี่ยวกับเรื่อง กรีนพีช

กล้องวงจรปิดล้มเหลวไปแล้ว ก็รอต่อก็คือ สำนักปลัดเทศบาล เป็นเจ้าภาพทำเรื่องสอบถามไปที่กรมส่งเสริมการปกครองท้องถิ่น ต้องไปตามเรื่อง

และก็ประมงจังหวัดขอนแก่นคนใหม่มาพบเรื่องขอตัดถนนประมง มีโอกาสก็ลองตามดูนะ เรื่องมาตรการป้องกันโรคไข้เลือดออก รายงานครบแล้ว 11 โรงเรียน ให้ความสำคัญสูงไม่ประมาทนะครับ ล่าสุดสิงคโปร์ไวรัสซิก้าระบาด ตอนนี้ก็ระบาดมาไทยสำนักการสาธารณสุขฯ ก็ต้องเฝ้าระวัง

ระบบร้องทุกข์ของเทศบาลฯ ก็เป็นส่วนหนึ่งของเทศบาลดิจิตอล ตอนนี้พัฒนาการระบบร้องทุกข์ต้องขอชมเลยเป็นเครดิตของคุณจันทิรา โดยมีหัวหน้าฝ่ายฯ กาญจน์ และหัวหน้าฝ่ายฯ นวลจันทร์ มาช่วยกันเป็นระบบที่น่าชื่นใจมาก ฝากคณะผู้บริหารรองนายกฯ ปลัดเทศบาล รองปลัดเทศบาล ผอ.สำนัก ผอ.ส่วน เข้าไปดูและตามเรื่องที่เกี่ยวข้องกับหน่วยงานของตัวเอง อย่าคิดว่าเข้าระบบส่งงานไปตามสำนัก/กองแล้วจะเสร็จเรียบร้อย งานจะขับเคลื่อนได้ก็คือระดับผู้ใหญ่หมั่นดูหมั่นอ่าน มีความห่วงลูกน้องบ้างไหมห่วงลูกน้องแล้วทำยังไงต่อ เรียกลูกน้องมาประชุมบ้างไหม รับฟังปัญหาไหม หาแนวทางแก้ไขปัญหาให้ไหม ทำยังไงให้ออกไปได้เร็วเรื่องนี้ผู้ใหญ่ต้องใส่ใจ ระบบทำไว้ดีแค่ไหนก็ล้มเหลว ถ้าคนไม่รู้จักหน้าที่ กลับไปคำเดิมที่ผมเคยพูดทุกคนมีหน้าที่ขอเพียงแค่ทุกคนรับผิดชอบหน้าที่ของตัวเองทุกอย่างก็ไปได้ระบบไปได้ แต่องค์กรใดที่มีคนอีกกลุ่มหนึ่งที่มีความสำนึกรับผิดชอบต่อหน้าที่องค์กรนั้นได้เปรียบ ลำพังมีหน้าที่ทำตามหน้าที่รับผิดชอบในหน้าที่แค่นี้ก็สมบูรณ์แล้ว แต่ถ้าเมื่อไหร่ก็ตามมีหน้าที่ต้องรับผิดชอบและโดยสำนึกบนความรับผิดชอบยิ่งเหนือขึ้นไปอีก เราอยากเห็นแบบนี้

สรุปผลการประเมินประสิทธิภาพ LPA มีเรื่องประเมินรางวัลพระปกเกล้าทองคำกับธรรมมาภิบาลต้องซ้อม วันที่ 13 และ 14 กันยายน 2559 ที่เราเน้นก็คือที่ประชุมรับทราบ จริงๆอยากจะให้สรุปสาระสำคัญที่ผมได้มีการ Comment ว่าคืออะไร วันนั้นใครรับเรื่องไปแต่ละรองปลัดฯ รับไป มีรองปลัดฯ สวัสดิ์ เรื่องบริหารจัดการ รองปลัดฯ ธณาวุธ เรื่องบริหารงานบุคคล ผอ.รุ่ง เรื่องบริหารการเงิน ก็ให้ใส่ใจตามด้วยครับ รายงานสถานการณ์โรคติดต่อ จะพูดถึงธนาคารออมสินสุดท้ายธนาคารขอเลื่อน โดนเขากดไป 12 ล้านบาท ไม่ประชุม ตอนนี้เข้าใจว่าหลายคนไม่มีสมาธิมีทั้งหนี้ธนาคารที่เร่งรัด โดนสำนักงานบังคับคดีจะยึดทรัพย์ไม่มีบ้านจะอยู่ ทั้งหนี้ธนาคาร ทั้งสหกรณ์ บางคนเงินเดือนก็ไม่ได้เลยตอนนี้ MOU เสริมสร้างวินัยจราจรทำให้เรียบร้อย เรื่องขอบริจาคหมวกนิรภัยอย่าลืมทำหนังสือขอบคุณด้วย ได้มาทั้งหมด 60 ใบ

**มติที่ประชุม : รับรองรายงานการประชุม ครั้งที่ 5/2559 เมื่อวันที่ 25 กรกฎาคม 2559 และ**

**1.) มอบหมายกองวิชาการและแผนงาน ตั้งคณะทำงานเตรียมดำเนินการเรื่องเทศบาลดิจิตอล**

**2.) มอบหมายรองนายกฯ จุลนพ ให้กลุ่มที่ไปทำ Work Shop ที่เขาใหญ่เรื่อง Low Carbon ในการพัฒนาพื้นที่ไปนัดประชุมสรุปรายละเอียด และนัดนายกเทศมนตรีฯ ประชุมรายงานสรุป ในวันที่ 15 กันยายน 2559**

**ระเบียบวาระที่ 3 เรื่องเสนอที่ประชุมเพื่อทราบ**

**๓.๑ เรื่องแนะนำพนักงานเทศบาลและพนักงานจ้าง**

**นางดลฤดี ประจักษ์เมือง หัวหน้าฝ่ายอำนวยการ**

เรียนท่านนายกเทศมนตรี และคณะผู้บริหารทุกท่าน ในห้วงเดือนที่ผ่านมาเทศบาลนครขอนแก่นได้มีการรับโอนย้ายพนักงานเทศบาลมาจำนวน 2 ราย ลำดับต่อไปขออนุญาตแนะนำค่ะ

1.) นายสำราญ นะรินยา เดิมตำแหน่งนักวิชาการคอมพิวเตอร์ปฏิบัติการ จากสำนักงานสรรพากร ภาค 1 กรุงเทพมหานคร ส่วนเทคโนโลยีสารสนเทศ ฝ่ายประมวลผล โอน(ย้าย)มาดำรงตำแหน่งนักวิชาการคอมพิวเตอร์ปฏิบัติการ ฝ่ายบริการและเผยแพร่วิชาการ กองวิชาการและแผนงาน

2.) นางสาวรัตนา สุขบัว เดิมตำแหน่งนักจัดการงานทั่วไปชำนาญการ จากองค์การบริหารส่วนตำบลบัวใหญ่ อำเภอน้ำพอง จังหวัดขอนแก่น โอน(ย้าย)มาดำรงตำแหน่งนักวิเคราะห์นโยบายและแผนชำนาญการ ฝ่ายส่งเสริมการมีส่วนร่วมและกระจายอำนาจ สำนักปลัดเทศบาล

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

ขอต้อนรับทั้ง 2 ท่านมาเป็นเพื่อนร่วมงานที่ดียิ่ง ขอให้มีขวัญและกำลังใจ มีความมุ่งมั่น เพื่อมาทำงานอย่างเต็มที่ และรับใช้ประชาชนร่วมกันอย่างตั้งใจ ขอต้อนรับครับ

**มติที่ประชุม : รับทราบ**

**๓.2 เรื่องผลการประกวดสำนักทะเบียนดีเด่น ประจำปี 2559**

**นายวินัย ศุภรัตน์ภิญโญ รักษาการหัวหน้าฝ่ายทะเบียนราษฎรฯ**

กราบเรียนท่านนายกเทศมนตรี ท่านรองนายกเทศมนตรีฯ และหัวหน้าส่วนการงานที่เคารพทุกท่าน กระผมนายวินัย รักษาการตำแหน่งหัวหน้าฝ่ายทะเบียนฯ ขอรายงานการตรวจประเมินการประกวดสำนักทะเบียนดีเด่นประจำปี 2559 รางวัลแห่งความภาคภูมิใจที่เราได้มา รางวัลคุณภาพการให้บริการประชาชน

1.) **รางวัลชมเชย** ประเภทรายกระบวนงานกระบวนงานการรับแจ้งเกิด – แจ้งตาย โดยคณะกรรมการพัฒนาระบบราชการ ก.พ.ร. ประจำปี พ.ศ. 2551

2.) **รางวัลรองชนะเลิศ อันดับ 1** สำนักทะเบียนที่มีผลงานดีเด่นประจำปี พ.ศ. 2553 ประเภท สำนักทะเบียนท้องถิ่นเทศบาลและเมืองพัทยา จำนวนราษฎรตั้ง 70,001 คนขึ้นไป

3.) **รางวัลรองชนะเลิศ อันดับ 3** สำนักทะเบียนที่มีผลงานดีเด่นประจำปี พ.ศ. 2556 ประเภท สำนักทะเบียนท้องถิ่นเทศบาลและเมืองพัทยา จำนวนราษฎรตั้ง 70,001 คนขึ้นไป

4.) **รางวัลรองชนะเลิศ อันดับ 3** สำนักทะเบียนที่มีผลงานดีเด่นประจำปี พ.ศ. 2557 ประเภท สำนักทะเบียนท้องถิ่นเทศบาลและเมืองพัทยา จำนวนราษฎรตั้ง 70,001 คนขึ้นไป

5.) **รางวัลรองชนะเลิศ อันดับ 1** สำนักทะเบียนที่มีผลงานดีเด่นประจำปี พ.ศ. 2558 ประเภท สำนักทะเบียนท้องถิ่นเทศบาลและเมืองพัทยา จำนวนราษฎรตั้ง 70,001 คนขึ้นไป

พอปี 2559 เราก็ส่งผลงานเข้าประกวดตามที่ท่านนายกเทศมนตรีฯ มีนโยบายว่าให้ส่งประกวดลองดู ทางคณะทำงานก็ได้พยายามปรับปรุงและได้ส่งประกวดจนกระทั่งเมื่อวันที่ 24 มิถุนายน 2559 ที่ผ่านมาคณะกรรมการตรวจการประเมิน สำนักทะเบียนราษฎรฯ โดยมีผู้ตรวจราชการกรมการปกครองเขต 8 และคณะมาประเมิน ผลก็ปรากฏว่าเทศบาลนครขอนแก่น สำนักทะเบียนราษฎร์ ได้รับการคัดเลือกให้เป็นสำนักทะเบียนดีเด่น พ.ศ. 2559 โดยลงวันที่ 19 สิงหาคม พ.ศ. 2559 ได้รับรางวัลชนะเลิศในประเภทเดียวกันคือ 70,001 คนขึ้นไป โดยการลงนามของท่านร้อยตำรวจโทอาทิตย์ บุญญะโสภัต อธิบดีกรมการปกครอง คาดว่าวันที่ 1 ธันวาคม 2559 ก็จะให้ท่านนายกเทศมนตรีฯ ไปรับมอบโล่กับประกาศเกียรติคุณ ที่ศาลาว่าการกระทรวงมหาดไทย ที่กรุงเทพมหานคร ส่วนองค์ประกอบที่ทำให้ได้รับรางวัลดีเด่นในปีนี้

1.) การปรับปรุงภูมิทัศน์ที่สอดคล้องกับการให้บริการประชาชนทุกระดับ

2.) นวัตกรรมที่ส่งเสริมการบริการ

2.1) โครงการร่วมกับทางโรงพยาบาล แจ้งเกิด – แจ้งตาย

2.2) โครงการกองทุนความดี

2.3) โครงการตรวจสารพันธุกรรมเพื่อแก้ไขปัญหาสถานะและสิทธิของคนไทยที่ตกหล่นทางทะเบียนราษฎร

2.4) โครงการคนขอนแก่นไม่ทอดทิ้งกัน ,กิจกรรมออกหน่วยชุมชนเคลื่อนที่

2.5) กิจกรรมเวทีสื่อสาธารณะ “การเข้าถึงสิทธิขั้นพื้นฐานของคนไร้บ้าน เรื่อง บัตรประจำตัวประชาชน”

2.6) โครงการครบรอบ 80 ปีเทศบาลนครขอนแก่น

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

ขอบคุณมากยอดเยี่ยมสมกับที่รอคอยมานาน ผมข้องใจมาตั้งแต่สมัยอดีตว่าทำไมเราไม่ได้สักที เห็นใครต่อใครรับรางวัลสำนักทะเบียนดีเด่น ทั้งที่เป็นหนึ่งภารกิจสำคัญของเทศบาล คือให้การบริการประชาชน เราเคยพูดกันเองให้ได้รับรางวัลระดับโลก ยอดเยี่ยมแค่ไหนก็ตามทีและสอบตกการให้บริการ ก็เปล่าประโยชน์ แต่เมื่อใดก็ตามรางวัลอะไรก็ไม่ได้รับแต่ประชาชนให้คำชมทุกด้านสำหรับเราถือว่าใช่ ดังนั้นรางวัลที่มีคุณค่าคือรางวัลกลุ่มของประเภทการให้บริการประชาชน เพราะแสดงถึงประสิทธิภาพของคนเราอย่างแท้จริงเรื่องนี้เป็นสาระสำคัญของพวกเรา รองนายกฯ ชัชวาลรวบรวมข้อมูลเพื่อไป Post ในรายละเอียด

**มติที่ประชุม : รับทราบ**

**๓.3 เรื่องครูไทยไปญี่ปุ่น**

**นางสาววัชรา ภักดี ผู้อำนวยการสถานศึกษาโรงเรียนเทศบาลบ้านโนนชัย**

เรียนท่านนายกเทศมนตรีฯ และคณะผู้บริหารเทศบาลนครขอนแก่น วันนี้นำเสนอเรื่องราวดี ๆ ของประเทศญี่ปุ่น เพื่อให้เกิดไอเดียนำมาใช้และได้เปิดโอกาสให้ครูไทยได้เขียนนำเสนอกระบวนการจัดการการเรียนการสอนของตนเองและความรู้สึกที่ดี ๆ กับนักเรียนเข้าไปในรายการ “ดูให้รู้” และครูสัญญาของเรา ครูสัญญา มัครินทร์ ได้เขียนบทความเกี่ยวกับกระบวนการเรียนการสอนของโรงเรียนเทศบาลบ้านโนนชัย และการสอนของตนเองเข้าไปในรายการ และได้รับการคัดเลือกติด 1 ใน 5 และได้ไปสัมภาษณ์ที่กรุงเทพมหานคร ซึ่ง 1 ใน 5 ก็มีแต่ระดับอินเตอร์ของประเทศ และก็ได้คัดเลือกเป็นหนึ่งเดียวได้ไปศึกษาดูงานที่ประเทศญี่ปุ่น ในวันที่ 5 - 10 กันยายน 2559 สถานที่ที่จะไปศึกษาก็มีโรงเรียนมัธยมศึกษาตอนต้นฮาจิมะ และสถาบันพัฒนาศักยภาพครูประเทศญี่ปุ่น

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

มาเล่าให้เพื่อน ๆ ฟังหน่อยว่าอะไรคือความสำคัญของบทความของเราที่ทำให้ได้รับการคัดเลือก เมื่อไปดูงานแล้วเขาให้ดูงานด้านอะไร และจะนำกลับมาปรับใช้อย่างไร

**นายสัญญา มัครินทร์ ครูโรงเรียนเทศบาลบ้านโนนชัย**

เรียนท่านนายกเทศมนตรีฯ และผู้บริหารทุกท่านครับ ผมครูสัญญา มัครินทร์ จากโรงเรียนเทศบาลบ้านโนนชัย จากที่ท่านผู้อำนวยการสถานศึกษาโรงเรียนเทศบาลบ้านโนนชัย ได้นำเรียนทางรายการ “ดูให้รู้” เปิดโอกาสให้ครูทั่วประเทศได้ส่งเรื่องไป ผมก็ได้เล่าถึงกระบวนการจัดการเรียนรู้ในชั้นเรียน ทางเทศบาลฯส่งเสริมการเรียนรู้การมีส่วนร่วมอย่างไร ผมเขียนกระบวนการเรียนรู้ที่มันแตกต่างจากของที่อื่นที่ส่งเข้าประกวด ผมเล่าถึงกระบวนการมีส่วนร่วมของนักเรียนอย่างไร ตัวนักเรียนมีส่วนร่วมกับชุมชนอย่างไรที่เกิดประโยชน์ต่อชุมชนอย่างไร ถึงโปรเจคสัมมาอาชีวะศีล ที่เป็น Project-Based Learning ที่ทำให้เด็กเห็นศักยภาพของตัวเอง และนำทักษะของตัวเองไปต่อยอดเป็นอาชีพได้ และพูดถึงโปรเจคเรื่องบ้านน่าอยู่คู่ชุมชน ที่ชวนเด็กลงไปศึกษาปัญหาครอบครัว บ้าน และชุมชน ซึ่งเด็กๆ ก็มีส่วนร่วมในการแก้ปัญหาชุมชน ซึ่งตอนนั้นมีสำนักการสาธารณสุขฯ ที่เข้ามามีส่วนร่วมในการจัดเวทีเสวนาให้เด็กได้มามีส่วนร่วมในการแก้ไขปัญหาของชุมชน ทางรายการก็จะชวนไปดูโรงเรียนมัธยมต้นฮาจิมะและไปดูกระบวนการที่ทางรัฐบาลพัฒนาครูประเทศญี่ปุ่นอย่างไร ที่สถาบันพัฒนาศักยภาพครูประเทศญี่ปุ่น เขาจะให้ไปดูการเรียนรู้ในชั้นเรียนและมีกระบวนการแลกเปลี่ยนเรียนรู้ก็จะได้ประโยชน์จากตรงนั้น

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

ชื่นชมไปดูงานตั้งใจและเอาความรู้ความสามารถกลับมาปรับใช้ และถ้าจะให้ดีผมอยากจะให้สำนักการศึกษาหลังจากครูสัญญากลับมาแล้ว เพราะแค่เขียนรายงานมาดีๆ ก็จะถึงแค่ผม ผมอยากให้เปิดเวทีให้ครูสัญญาเล่าให้ฟัง ครู 11 โรงเรียนใครสนใจอยากให้ฟังให้เขามาเล่าให้ฟังว่าเขาไปเห็นอะไร ให้กลับมาเรียบเรียงดี ๆ แล้วแจ้งสำนักการศึกษาให้เขาแจ้ง 11 โรงเรียนครูคนไหนที่สนใจ ประสบการณ์ที่เขาได้จะได้เล่าให้ฟัง ตามนี้ครับขอบคุณมาก

**มติที่ประชุม : รับทราบและให้สำนักการศึกษาเปิดเวทีให้ครูสัญญา เล่าประสบการณ์หลังจากที่ไปศึกษาดูงานที่ประเทศญี่ปุ่น แก่ครูโรงเรียนสังกัดเทศบาล 11 แห่งที่สนใจเข้ารับฟัง**

**3.๔ เรื่องรายงานผลการแข่งขัน “การแข่งขันโครงงานสะเต็มศึกษา ระดับภาคตะวันออก- เฉียงเหนือ”**

**นายชูเกียรติ เหลืองอุบล ผู้อำนวยการสถานศึกษาโรงเรียนเทศบาลวัดกลาง**

ขออนุญาตท่านนายกเทศมนตรีฯ เพื่อที่จะเลื่อนหัวข้อประชุมนี้ไปในการประชุมครั้งต่อไป เหตุผลเนื่องจากว่าทั้งคณะครูที่มีส่วนเกี่ยวข้องและนักเรียนที่จะนำเสนอในวันนี้ คณะนี้กำลังนำเสนอต่อ ฯพณฯ รัฐมนตรีว่าการกระทรวงศึกษาธิการ ในงานนิทรรศการยกระดับคุณภาพการศึกษา ในศตวรรษที่ 21 ที่หอประชุมกาญจนาภิเษก มหาวิทยาลัยขอนแก่นครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

ผมอยากจะฝาก Key Word ของหลักสะเต็มศึกษา ที่เขาบอกว่าวิทยาศาสตร์ คณิตศาสตร์ เทคโนโลยี สามารถนำไปปรับใช้ในชีวิตประจำวัน ประเด็นก็คือการตีความคำนี้ปรับใช้ในชีวิตประจำวันอย่างไร เพราะเรากำลังบอกว่ารากฐานของกระบวนการคิดจริง ๆ แล้วตกผลึกอยู่ 2 วิชา คือวิทยาศาสตร์กับคณิตศาสตร์ เรียนสองวิชานี้มันทำให้คนมีพื้นฐานในการคิดที่ดี เพราะหลักวิทยาศาสตร์คือพิสูจน์ให้เห็นจริง คณิตศาสตร์ก็เป็นอีก 1 บทของการพิสูจน์ก็มีกระบวนการคิดขั้นตอนการคิดสุดท้าย 2 วิชานี้จะพัฒนาตรรกะสำหรับพวกเรา ดังนั้นการปรับใช้ในชีวิตประจำวันคณะครูไปตกลงกัน ปรับแบบไหนแล้วเอามาใช้ในชีวิตประจำวันแปลว่าอะไร ลองค้นหาดู

**มติที่ประชุม : รับทราบและให้โรงเรียนเทศบาลวัดกลางรายงานผลการแข่งขันโครงงานสะเต็มศึกษา ระดับภาคตะวันออกเฉียงเหนือ ในการประชุมครั้งหน้า**

**3.5 เรื่องการจัดงานวันเกษียณอายุราชการ ประจำปี 2559**

**นางนงนุช ศรีวรกุล หัวหน้าฝ่ายบริหารงานทั่วไป**

เรียนท่านนายกเทศมนตรีฯ ท่านคณะผู้บริหารและผู้เข้าร่วมประชุมทุกท่าน ด้วยในปีงบประมาณ2559 มีผู้เกษียณอายุทั้งหมด 31 ท่าน ซึ่งประกอบไปด้วยพนักงานเทศบาล พนักงานจ้าง 12 ท่านและสังกัดโรงเรียนอีก 19 ท่าน ทั้งหมด 31 ท่าน ทางเทศบาลนครขอนแก่น จึงได้จัดงานเกษียณขึ้นในวันที่ 16 กันยายน 2559 ณ โรงแรมวีวิช เราใช้ชื่องานว่า “**สัมพันธ์จากใจ สายใย เทศบาลนครขอนแก่น”** โดยกำหนดการจัดงาน (สัมพันธ์จากใจ สายใย เทศบาลนครขอนแก่น) ในวันศุกร์ที่ 16 กันยายน 2559 ณ ห้องแก่นนครา โรงแรมวีวิช

เวลา 17.30-18.00 น. - ลงทะเบียนผู้บริหาร ผู้เกษียณ และผู้ร่วมงาน

- พิธีกรเชิญผู้เกษียณและผู้ร่วมงาน รำวง

เวลา 18.30- 19.00 น. - พิธีบายศรีสู่ขวัญและชมการแสดงรำเชิญขวัญ

เวลา 19.00 -19.20 น. - ชมการแสดง 2 ชุด ของโรงเรียนและสำนัก/กอง

เวลา 19.20 -19.40 น. - เชิญผู้เกษียณขึ้นบนเวทีพร้อมชมวีดีทัศน์

เวลา 19.50-20.05 น. - นายกเทศมนตรีกล่าวแสดงมุทิตาจิต

- นายกเทศมนตรี ประธานสภาเทศบาลฯ และปลัดเทศบาลมอบของที่ระลึก

เวลา 20.10-20.20 น. - ตัวแทนผู้เกษียณ นายสวัสดิ์ วันทมาตย์ และนายชูเกียรติ เหลืองอุบล

กล่าวแสดงความรู้สึก

เวลา 20.30-21.30 น. - ร่วมสนุกสนานจากนักร้องโรงแรมและคาราโอเกะ

เวลา 22.00 น. - ปิดงาน

ก็ขอเชิญชวนทุกหน่วยงานร่วมงานในวันที่ 16 กันยายน 2559 ซึ่งตอนนี้ก็มีคนแจ้งรายชื่อเข้ามาแล้วจำนวน 700 คน มีท่านรองนายกฯ ชัชวาลเป็นที่ปรึกษาของคณะทำงานคะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

จากนี้ไปมีครูเกษียณเยอะมาก สำนักการศึกษาเตรียมอัตรากำลังคนไว้อย่างไร หาเวลาไปทำการบ้าน แล้วหาเวลามานัดผมประชุมเพื่อเล่าให้ผมฟัง ปีที่แล้วก็เยอะปีนี้ก็ยิ่งเยอะ ถ้ารวม 5 ปีหมดไปเท่าไหร่แผนการรับเป็นอย่างไร เราใช้โอกาสรับต่อจากนี้ไปมันได้เวลาในการปรับปรุง รับคนรับครูที่ตรงตามวุฒิที่ต้องการ อัตราครูโรงเรียนในสังกัดในภาพรวมเกินแต่ครูขาดรายวิชาสำคัญที่เราต้องการ เราไม่เคยกล้าที่จะเด็ดขาดกับเรื่องแบบนี้ ถ้าเด็ดขาดไปก็แปลว่าจะมีคนตกงาน แต่ ณ วันนี้ครูที่อาวุโสทยอยเกษียณไปเรื่อย ๆการวางรากฐานใหม่ในการรับจากนี้ไป วางรางฐานไว้อย่างไรผู้บริหารแต่ละโรงเรียนยังมีวิธีคิดแบบเดิมอยู่ รับคนแต่ไม่เคยวางแผนเรื่องการจัดกำลังคน ผมอยากเห็นผู้บริหารที่สง่างาม ทำเรื่องนี้เพื่อวางทิศทางที่ชัดเจนต่อไปในอนาคต มันได้เวลาที่ระดับรองผอ. ได้เตรียมการเรื่องพวกนี้

**มติที่ประชุม : รับทราบและมอบสำนักการศึกษาเตรียมข้อมูลวางแผนอัตรากำลังพนักงานครูเทศบาลฯ กำหนดจัดประชุม และนัดนายกเทศมนตรีฯ เพื่อเข้าร่วมประชุม**

**ระเบียบวาระที่ 4 เรื่องอื่น ๆ**

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

ผมไม่แน่ใจว่าการถอดรายงานการประชุมเพื่อบรรจุเรื่องสืบเนื่อง สิ่งที่ไม่เห็นก็คือเราไม่ทำเรื่องสืบเนื่อง ผมฝากสำนักปลัดเทศบาลทุกครั้งที่มีการถอดรายงานการประชุม คนที่มีไหวพริบก็ควรจะมีเรื่องเพื่อการสืบเนื่อง สิ่งที่ผมกลัวที่สุดคือเรื่องแบบนี้ ผมต้องมานั่งไล่รายงานการประชุมทุกครั้งเพราะผมกลัวหลุด วันที่สมาธิไม่ดีผมไล่เสร็จผมก็ไม่ตาม แต่ถ้ามีทีมงานที่ถอดเทปเสร็จมานั่งพิจารณาอ่านในรายละเอียด คุณอมรา คุณนงนุช คุณดลฤดี และหัวหน้าอดิศักดิ์ ลองดูแล้วสรุปกันหน่อย ถ้าทำโดยคนเดียวรู้สึกไม่รอบคอบ ทีมงาน 3 – 4 คน ลองมาทำดู ดูรายงานเสร็จมีเรื่องไหนที่ตั้งเป็นเรื่องสืบเนื่องได้เรื่องบางเรื่องสำคัญ เมื่อสักครู่นี้

1.) มอบกองวิชาการและแผนงาน ตั้งคณะทำงานเตรียมดำเนินการเรื่องเทศบาลดิจิตอล

2.) กลุ่มที่ไปทำ Work Shop ที่เขาใหญ่เรื่อง Low Carbon ในการพัฒนาพื้นที่ รองนายกฯ จุลนพ ไปนัดประชุมสรุป มานัดวันผม วันที่ 15 กันยายน 2559 เรื่อง Low Carbon ส่วน Low Carbonชุดใหญ่ตามยุทธศาสตร์ แต่ไม่ใช่ตามที่เราไปทำ Work Shop มาเมื่อวันที่ 7 กันยายน 2559 เสร็จแล้ววันที่ 15 กันยายน 2559 ก็นำเสนอผม

วันนั้นผมให้สำนักการศึกษาแจ้งไปยังโรงเรียนตอนที่มีงาน Startup ให้เด็กนักเรียนในสังกัดไปดู แสดงว่าในความเป็นโรงเรียนที่ส่งไปมีน้อยมาก ที่ผ่านมาผมเองก็มักจะโทษระบบว่ายิ่งนานช่องว่างระหว่างคนมีฐานะกับคนจนมันห่างไปเรื่อยๆ ตัวที่ทำให้ห่างคือคำว่าโอกาสที่ไม่เท่าเทียม ทำให้เกิดความห่างของพัฒนาการที่ไม่เท่าเทียม วันที่มีโอกาสเราอยากเห็นเด็กบ้านเราได้รับโอกาสแบบนั้น เช่นมหกรรมหนังสือ Startup และล่าสุดเร็วๆนี้ก็คือมหกรรมหุ่นยนต์ อยากให้เอาเรื่องพวกนี้เปรียบเสมือนชั่วโมงเรียนในห้องเรียน ให้เด็กไปดูให้การบ้านลองพาเขาหัดคิด ซึ่งการแข่งขันโอลิมปิกหุ่นยนต์เป็นครั้งแรกที่ออกมาแข่งขันนอกกรุงเทพมหานคร ซึ่งมาแข่งขันที่จังหวัดขอนแก่น ทีมทั้งหมด 270 ทีม มีครู ผู้ปกครอง และนักเรียนจับจองที่พักในจังหวัดขอนแก่นของเราซึ่งคาดว่าน่าจะเต็มหมดแล้วจากกิจกรรมนี้ ผมคิดว่าคนน่าจะพร้อม คนที่มีโอกาสและคนที่เข้าถึงโอกาส ส่งลูก ส่งนักเรียนมา ผู้ปกครองตามมา คนเหล่านี้สรรหาโอกาส สร้างโอกาสให้กับตนเอง ผมถึงบอกว่าถ้ามีโอกาสอย่าปล่อยให้พลาด เพราะตอนนี้การจัดการเรียนการสอนมันชัดเจนแล้ว ไม่ใช่แค่สอนเพื่อพูดถึงเนื้อหาสาระวิชา วันนั้นเมื่อผมไปบรรยายที่ศูนย์พัฒนาเด็กเล็กฯ ไปบรรยายที่โรงเรียนแก่นนคร ผมไปขึ้นเวทีเสวนาอนาคตมหานครขอนแก่น และผมก็ไปเสวนาที่ Startup Smart City ผมพยายามย้ำอยู่เรื่องหนึ่งการเรียนการสอนไม่ใช่สอนแค่สาระวิชา ไม่ใช่ยัดเยียดวิชาอีกต่อไปแล้วสิ่งที่ต้องสอนคือแนวทางการหาความรู้ที่มีอยู่ในโลกนี้ การสร้างบุคลิกในการสืบค้นข้อมูล สร้างวิธีการให้เขาเชี่ยวชาญว่าจะหาความรู้มาจากไหน ผมเห็นจากหลานผมเลยเวลาครูให้การบ้านมาก็จะมาหาค้นข้อมูลจาก 3 ครู คือครูกูเกิ้ล วิกิพีเดีย และยูทูป มีเรื่องอยู่ในวิกิพีเดียมากกว่า 20 ล้านเรื่อง อนาคตอีกไม่กี่ปีจะมีเป็นร้อย ๆล้านเรื่อง ผมมาลองคำนวณ 20 ล้านเรื่อง ผมมาลองอ่านวันละ 100 เรื่องผมต้องใช้เวลาหลาย 10 ปีไปถึง 100 ปี ดังนั้นความรู้สาระวิชาที่มีมันมีอยู่ในโลกแล้วเยอะมาก จนบางครั้งการสอนไม่ต้องยัดเยียดวิชายัดเยียดสาระ แต่สอนเด็กหาความรู้จากโลกกว้างเรื่องนี้กลับสำคัญมาก แล้วความรู้ที่จะให้เด็กหาจากโลกกว้างมันก็มีกระบวนการ แต่กระบวนการจะต้องทำอย่างไรให้หาเจอ รู้พื้นฐานในการทีจะไปหาไหม ความรู้ ICT มีมากน้อยเพียงใด ในวิกิพีเดียส่วนใหญ่จะเป็นภาษาอังกฤษ ภาษาไทยมีแต่น้อย ความรู้มาจากทั่วโลกแต่เด็กมีพื้นฐานภาษาอังกฤษเราจะเร่งเร้าเขาอย่างไร ที่อยากจะย้ำไม่ใช่เรื่องนี้แต่คือการเรียนรู้การสอนในปัจจุบันก้าวข้ามวิชาเน้นกระบวนการที่จะค้นหาความรู้ที่มีอยู่ทั่วโลก และสร้างบุคลิกการเรียนรู้ตลอดชีวิต มีวินัย (ใฝ่เรียนรู้) ความรู้มีอยู่ทั่วโลกไม่สามารถที่จะเก็บเกี่ยวมาได้ ยกตัวอย่างเราให้การบ้านเด็ก ให้การบ้านเสร็จเด็กไปค้นหาจาก 3 ครู ค้นหามาเสร็จเด็กบางคนได้พิมพ์ตอบ การพิมพ์ส่งลองดูดี ๆ ผมเข้าใจเลยครับเด็กไม่ได้ความรู้เพราะเด็กตัดแปะ เอาเรื่องนี้มาต่อเรื่องนี้มาเพื่อตัดแปะตอบการบ้าน ทำยังไงให้การบ้านแล้วเราจะรู้ว่าเด็กรับการบ้านไปแล้วได้ภูมิได้ความรู้ ถ้าครูผู้สอนมีสมาธิอ่านการบ้านของเด็กเสร็จสามารถวิจารณ์ เธอได้ตัดแปะแล้วรู้อะไรมากน้อยแค่ไหนเนื่องจากเด็กก็โดนบีบด้วยสารพัดการบ้าน เด็กบางคนพ่อแม่มีแก่ใจค้นหาให้ด้วย ลูกได้คะแนนพ่อแม่ก็พอใจ แต่เด็กขาดอะไรลองไปตีโจทย์เด็กหาความรู้จากทั่วโลกหาจากหลายแหล่ง เด็กก็มีการรวบรวมน้อย มีสมาธิน้อยเด็กตัดแปะถือว่าเด็กตอบ แต่สิ่งที่เด็กตอบเด็กไม่ได้อ่านไม่ได้เรียนรู้ พ่อแม่หาให้ก่อให้เกิดความสะดวกสบายแก่เด็ก เด็กทำการบ้านเสร็จพ่อแม่สบายใจแต่เด็กไม่ได้ความรู้ ถ้าเรื่องแบบนี้เราฉุกใจคิดในฐานะครู ในกระบวนการที่เราจะต่อลงในรายละเอียดแบบนี้เราจะกระตุกแบบไหน แต่เด็กคนไหนที่มีโอกาสครูกระตุกให้ วันหน้าก็จะเหนือมีบางสิ่งบางอย่างที่พัฒนาเหนือขึ้นไปอีก ก็จะฝากเรื่องประมาณนี้ครับ ขอบคุณมากครับ ปิดประชุม

**✰ ปิดประชุม เวลา 15.00 น.✰**

­­

­(ลงชื่อ) ผู้บันทึกรายงานการประชุม

(นางวิภาวดี เตียวยืนยง)

เจ้าพนักงานธุรการปฏิบัติงาน

(ลงชื่อ) ผู้ตรวจรายงานการประชุม

(นางสาวอมรา โกศลสุรภูมิ)

หัวหน้าฝ่ายการประชุมและกิจการสภา

(ลงชื่อ) ผู้ตรวจ / ทาน

(นายอดิศักดิ์ สมจิตต์)

­ หัวหน้าสำนักปลัดเทศบาล